पाएं अपने शहर की ताज़ा ख़बरें और फ्री ई-पेपरडाउनलोड करें
माइग्रेन की बीमारी से परेशान महिला ने शनिवार को घर में फंदा लगाकर आत्महत्या कर ली। पुलिस ने मृतका के शव को सरकारी अस्पताल पहुंचा दिया है। थाना चड़िक के एएसआई अशोक कुमार ने बताया कि कस्बा धर्मकोट निवासी सुखमंदर सिंह ने पुलिस को दिए बयान में कहा कि उसकी बहन किरणदीप कौर की शादी 8 साल पहले गांव चुपकीति निवासी जसपाल सिंह के साथ हुई थी। शादी के बाद किरणदीप ने दो बेटों को जन्म दिया। इसी बीच बहन को सिर में माइग्रेन की परेशानी रहने लगी थी। जिसके चलते अक्सर सिर दर्द से कहराती थी। इसी के चलते शनिवार को घर में सुबह 11 बजे अपने कमरे में छत वाले पंखे से फंदा लगाकर आत्महत्या कर ली। कुछ देर बाद परिवार के लोग कमरे में गए तो देखा कि शव पंखे से लटक रहा है। मामले की जानकारी पुलिस को देने पर उसके बयान पर 174 की कार्रवाई करते हुए शव का सरकारी अस्पताल में पोस्टमार्टम करवाकर परिजनों को सौंप दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn